Labaran Maku (an haife shi a shekara ta 1962) shi ne tsohon Ministan Watsa Labarai a Nijeriya daga 2010 zuwa 2015. Ya fito daga jihar Nassarawa. An haifi Maku ne a ranar 1 ga Janairun 1962 a Gundumar Wakama a Nassarawa Eggon Local Govt Area na Jihar Nassarawa kuma yana da aure da ’ya’ya. Ya halarci Makarantar Firamare ta St Michael, Aloce tsakanin 1970-1976, Kwalejin Koyarwar Zawan, Bukuru-Jos, Jihar Filato, 1976-1981 da Jami'ar Jos ta Jihar Filato 1983–1987. Maku ya fara siyasa da shugabanci tun yana karami kuma ya rike muƙamin Shugaban Kungiyar Daliban Jami’ar Jos da PRO na Ƙungiyar Ƙasa ta Ɗaliban Najeriyar NANS, a lokacin da yake makaranta. Yana da digiri na farko a Tarihi / Ilimi kuma ya halarci shirye-shiryen horo da yawa, Taron Kasashen Duniya, taruka da Shugabannin Kasashe. Ya gabatar da Takardu a Taron Ƙasa da Ƙasa, ya kasance Babban Bako a taruka na Shugabanci da dama kuma ya yi rubuce-rubuce da yawa a kan ilimin Najeriya da rashin daidaito a tsakanin al’umma da kuma matsalolin siyasa da tattalin arzikin Najeriya. Ya yi aiki tare da USAID daga 1997 - 1999.